pythainlp/thai_wikipedia_clean_20230101 huggingface dataset:
ที่ลอนดอนในปี ค.ศ. 1973 เลดนีออฟกลายเป็นแชมป์โลกสองรายการ โดยชนะการแข่งประเภทบุคคลด้วย 5,412 คะแนน ซึ่งนำหน้าชมีลีออฟ 145 คะแนน และทีมโซเวียตของเขาชนะการแข่งประเภททีมที่นำหน้าเยอรมนีตะวันตก ซึ่งในปี ค.ศ. 1973 เขาก็ได้เป็นแชมป์ระดับประเทศเป็นครั้งที่สอง กระทั่งเขากลายเป็นแชมป์โลกสองรายการอีกครั้งในปี ค.ศ. 1974 และในปี ค.ศ. 1975 เขาได้กลายเป็นแชมป์โลกของประเภทบุคคลเป็นครั้งที่สาม
ส่วนในการแข่งกีฬาโอลิมปิกฤดูร้อน 1976 ที่มอนทรีออล เขาได้รับรางวัลเหรียญเงินในประเภทบุคคล ซึ่งตามหลังยานุช ปีจัค-เปจัค ผู้ชนะรางวัลเหรียญทอง ครั้นในปี ค.ศ. 1978 เขาได้กลายเป็นแชมป์โลกอีกครั้ง ซึ่งเป็นครั้งที่สี่ของเขาในการแข่งประเภทบุคคล และในการแข่งกีฬาโอลิมปิกฤดูร้อน 1980 ที่มอสโก เขาได้รับรางวัลเหรียญทองแดงในประเภทบุคคล และยังได้รางวัลเหรียญทองโอลิมปิกกับทีมโซเวียตเป็นครั้งที่สอง ร่วมกับอนาโตลี สตารอสติน และเยฟเกนี ลีเปเยฟ
เลดนีออฟได้รับการจัดอันดับให้เป็นหนึ่งในนักกีฬาสหภาพโซเวียตสิบอันดับแรกแห่งปีโดย"สมาพันธ์นักข่าวกีฬาแห่งสหภาพโซเวียต"ในปี ค.ศ. 1973 และ 1975
Pavel Lednyov
ยาริชินบิทช์คลับ
ยาริชินบิทช์คลับ  เป็นเว็บหนังสือการ์ตูนมังงะซีรีส์ของประเทศญี่ปุ่น เขียนและภาพโดย ทานากะ โอเกะเร็ตสึ การ์ตูนเรื่องนี้ตีพิมพ์ด้วยผู้เขียนบนพิซิฟ ตั้งแต่ปี พ.ศ. 2555 และในปี พ.ศ. 2559 ต่อมาได้รับการตีพิมพ์เป็นหนังสือการ์ตูนมังงะโดยสำนักพิมพ์เก็นโตชะ
ในปี พ.ศ. 2561 หนังสือการ์ตูนเว็บชุดนี้ได้ดัดแปลงเป็นอนิเมะโอวีเอได้ 2 ตอนโดยกริซลีสตูดิโอ ซึ่งวางจำหน่ายครั้งแรกในวันที่ 21 กันยายน พ.ศ. 2561
โทโนะ ทาคาชิ เป็นนักเรียนใหม่ที่ถูกย้ายจากโตเกียวถึงวิทยาลัยโมริโมริ โรงเรียนประจำเอกชนที่ตั้งอยู่ลึกเข้าไปในภูเขา ไม่นานหลังจากมาถึง เขาเป็นเพื่อนมิตรกับยางุจิ เคียวซุเกะ ที่เป็นสมาชิกของสโมสรฟุตบอลและเชิญโทโนะเพื่อเข้าร่วมสโมสร โทโนะขาดความสนใจในกีฬาบังคับให้เขาเข้าสู่สโมสรที่เงียบที่สุดในบรรดาทั้งหมด ชมรมถ่ายภาพ อย่างไรก็ตาม ชมรมถ่ายภาพไม่ใช่อย่างที่คิด เนื่องจากหน้าที่ของสมาชิกทุกคนคือการมีเพศสัมพันธ์กับนักเรียนคนอื่น ๆ ในโรงเรียน
โทโนะ ทาคาชิ
โทโนะ ถูกย้ายไปยังสถานศึกษาโมริโมริจากโตเกียวเนื่องจากงานของพ่อของเขา น่าเสียดายที่โทโนะเข้าสู่สโมสรชมรมยาริชินเชื่อว่าเป็นเพียงชมรมถ่ายภาพธรรมดา โทโนะสิ้นหวังในการเล่นกีฬา (โดยเฉพาะเล่นลูกบอล) และทำให้คนอื่นเขินอาย และมักจะตกใจกับกิจกรรมของชมรมยาริชิน มักจะเดินเข้าไปหาพวกเขาโดยบังเอิญ โทโนะพัฒนาความสนใจกับยางุชิ ซึ่งในที่สุดก็กลายเป็นเพื่อนมิตรภาพปกติ
คาชิมะ ยู
ยางุชิ เคียวสุเกะ
ยางุชิเป็นลูกพี่ลูกน้องและสมาชิกของสโมสรฟุตบอล ยางุชิเป็นเพื่อนกับโทโนะคนเดียวกับในชั้นเรียน และพวกเขาได้สร้างมิตรภาพที่แสนง่ายดาย ในไม่ช้ายางุชิก็พัฒนาความรู้สึกที่มีต่อโทโนะ ยางุชิออกมาอย่างร่าเริงและใจดี และเป็นที่นิยมอย่างมากในชั้นเรียน แต่นี่เป็นเพียงส่วนหน้า ในความเป็นจริง ยางุชิมีปัญหาอย่างมากจากความหึงหวงของคาชิมะ คนที่เขามองว่าเป็นไอดอล และเป็นคนมืดมนและโกรธง่ายเมื่อต้องเผชิญหน้า
ยูริ อายาโตะ
ทามุระ ยุอิ
อาเคมิ เคอิจิ
อิโตเมะ โคชิโร่
ชิคะทานิ อิตสึกิ
ตัวประหลาดที่สะอาดพร้อมกับความซับซ้อนของการข่มเหง และอันตรธานต่อสิ่งต่างๆเกือบทั้งหมดยกเว้นเรื่องเพศ ชอบใส่เสื้อผ้าผู้หญิง ชิคะทานิเป็นด้านล่างและมักจะทนทุกข์อยู่ที่มือของมัตสึมุระที่เป็นครูที่แบล็กเมล์ให้เขามีเซ็กส์กับชิคะทานิ
ฟุจิซากิ โทรุ
นักศึกษาปีแรกที่หมกมุ่นกับยุริ หลังจากที่ฟุจิซากิช่วยชีวิตเขาเมื่อเขาพยายามฆ่าตัวตายโดยกระโดดจากหลังคาโรงเรียน
มัตสึมุระ
ครูสอนวิชาเคมีในสถานศึกษาโมริโมริ ในที่สุดมัตสึมุระก็ถูกเปิดเผยว่ามีความสัมพันธ์ลับๆกับชิคะทานิ และมักจะมีเซ็กส์กับเขาในห้องเรียนเมื่อหมดเวลาเรียน แม้กระนั้นเขากำลังแบล็กเมล์เขา
รูปแบบสื่อต่างๆ.
หนังสือการ์ตูนเรื่องนี้เขียนและภาพโดย ทานากะ โอเกะเร็ตสึ ที่เคยโพสต์บนพิซิฟ ตั้งแต่ปี พ.ศ. 2555 เว็บหนังสือการ์ตูนเรื่องนี้ได้รับการตีพิมพ์ในภายหลังเป็นหนังสือมังงะโดย สำนักพิมพ์เก็นโตชะ ในปี พ.ศ. 2559 ด้วยบททั้งหมดที่ปล่อยออกมาใน 3 เล่มที่ถูกผูกไว้
บริษัท เจดับเบิ้ลยูดี อินโฟโลจิสติกส์ จำกัด (มหาชน) ( ชื่อย่อ: JWD) เริ่มก่อตั้งในปี พ.ศ. 2522 และจดทะเบียนในตลาดหลักทรัพย์แห่งประเทศไทยในปี พ.ศ. 2558 ให้บริการด้านโลจิสติกส์และซัพพลายเชนในภูมิภาคอาเซียน
บริษัท เจดับเบิ้ลยูดี อินโฟโลจิสติกส์ จำกัด (มหาชน) เริ่มก่อตั้งในปี พ.ศ. 2522 ภายใต้ชื่อบริษัท เจวีเค อินเตอร์เนชั่นแนล มูฟเวอร์ส จำกัด ให้บริการขนย้ายบ้านและสำนักงาน จากนั้น บริษัท เจดับเบิ้ลยูดี อินโฟโลจิสติกส์ จำกัด (มหาชน) ได้จดทะเบียนในตลาดหลักทรัพย์แห่งประเทศไทย เมื่อวันที่ 29 กันยายน 2558 แปลงสภาพเป็นบริษัทมหาชน ให้บริการด้านโลจิสติกส์และซัพพลายเชนใน 9 ประเทศ ได้แก่ ไทย กัมพูชา ลาว พม่า เวียดนาม ไต้หวัน อินโดนีเซีน สิงค์โปร์ และมาเลเซีย
แบ่งธุรกิจออกเป็น 4 กลุ่ม ได้แก่
บริษัทในเครือ และสัดส่วนการถือหุ้นของบริษัท.
บริษัท เจดับเบิ้ลยูดี อินโฟโลจิสติกส์ จำกัด (มหาชน) มีบริษัทย่อยและบริษัทร่วม ทั้งหมด 41 บริษัท (ข้อมูล ณ เดือนธันวาคม 2562)
โครงสร้างผู้ถือหุ้น.
บริษัทเริ่มซื้อขายหุ้นในตลาดหลักทรัพย์แห่งประเทศไทย เมื่อวันที่ 29 กันยายน พ.ศ. 2558 และมีทุนจดทะเบียน 510 ล้านบาท
วัดไผ่เหลือง (อำเภอบางบัวทอง)
วัดไผ่เหลืองเป็นวัดโบราณเดิมชื่อ วัดป่าไผ่เหลือง เดิมเป็นวัดร้างไม่มีพระภิกษุอยู่พำนัก ตามหนังสือทำเนียบสงฆ์กระทรวงธรรมการ ร.ศ. 123 (พ.ศ. 2448) ไม่ปรากฏว่ามีชื่อ "วัดป่าไผ่เหลือง" จึงคาดว่าอาจจะเป็นวัดร้างก่อนหน้านั้น หรือยังไม่ได้สร้าง แต่มาสร้างหลังจาก พ.ศ. 2448 สิ่งก่อสร้างก่อนการบูรณะมีแต่ฐานเจดีย์เพียง 1 แห่ง พื้นที่ของวัดร้างนั้นได้มีชาวบ้านมาเช่าทำนา
ต่อมา ดำรงค์ อยู่สุข ผู้ใหญ่บ้านในตำบลบางรักใหญ่ (ต่อไปจะได้เป็นกำนันตำบลบางรักพัฒนา) ได้ชักชวนชาวบ้านช่วยกันพัฒนาวัดให้เป็นวัดใหม่ โดยเริ่มต้นจากการสร้างที่พักสงฆ์ขึ้นก่อน โดยสร้างกุฏิด้วยไม้ไผ่มุงจากจำนวน 6 หลัง ราคาหลังละ 600 บาท และศาลาอีก 1 หลัง เป็นศาลาทำด้วยไม้ไผ่มุงจากเช่นกัน ต่อมามีผู้มีจิตศรัทธาบริจาคเรือนไม้ จึงได้นำมาสร้างเป็นหอสวดมนต์และหอฉัน จากนั้นมีพระสงฆ์จากวัดโมลีมาอยู่จำพรรษาที่วัดจำนวน 5 รูป มีพระสง่า เกาฎีระ เป็นประธานพระสงฆ์ชุดแรก ใช้ชื่อวัดว่า "วัดไผ่เหลือง" ตั้งขึ้นเป็นวัดเมื่อวันที่ 30 กรกฎาคม พ.ศ. 2528
อุโบสถขนาด 5 ห้อง หลังคาลดซ้อน 3 ชั้น มีตับหลังคา 3 ตับ ด้านหน้าและด้านหลังชักออกมาเป็นมุข หลังคามุงกระเบื้องเกล็ดเต่า สีส้มออกแดง เครื่องลำยองเป็นปูน หน้าบันด้านหน้า ประดิษฐานพระพุทธรูปปางประทานพรประทับนั่งอยู่ในซุ้มเรือนแก้ว องค์พระพุทธรูปปั้นแบบพระพุทธรูปมอญ สังฆาฏิทับกันเป็นชั้น ปลายสังฆาฏิวางทับซ้อนเป็นริ้วสวยงาม มีเทวดา 2 องค์ อยู่ทางขวาและซ้ายของพระพุทธรูป องค์หนึ่งถือพัดโบก อีกองค์หนึ่งถือแส้จามรีคอยปรนนิบัติพระพุทธเจ้า เหนือซุ้มเรือนแก้วเป็นลายกระหนกก้านขดออกลายหัวโต หน้าบันด้านหลัง ประดิษฐานพระพุทธรูปทรงเครื่อง ท้าวมหาชมพูปางประทานพรประทับนั่งอยู่ในซุ้มเรือนแก้ว ด้านขวาและด้านซ้ายมีพระพรหมและเทวดาด้านละองค์ นั่งถวายอภิวาทแด่พระสัมมาสัมพุทธเจ้าอยู่ในซุ้มเรือนแก้ว เหนือซุ้มเรือนแก้วมีลายกระหนกออกลายช่อหัวโต
เกมพลิกโฉมนายกระจอก
เกมพลิกโฉมนายกระจอก  เป็นซีรีส์ไลต์โนเวลญี่ปุ่น เขียนเรื่องโดยยูกิ ยากุ วาดภาพประกอบโดย Fly ตีพิมพ์โดยสำนักพิมพ์โชงากุกัง วางจำหน่ายในเครือ Gagaga Bunko ตั้งแต่เดือนพฤษภาคม พ.ศ. 2549 ปัจจุบันวางจำหน่ายแล้ว 7 เล่ม ได้รับการดัดแปลงเป็นมังงะ วาดภาพโดย Eight Chida ตีพิมพ์ในนิตยสาร "Monthly Gangan Joker" นิตยสารการ์ตูน"โชเน็ง"ของสำนักพิมพ์สแควร์เอนิกซ์ ตั้งแต่เดือนธันวาคม พ.ศ. 2560 ตีพิมพ์เป็นหนังสือการ์ตูนรวมเล่มแล้ว 3 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ ออกอากาศตั้งแต่เดือนมกราคมถึงมีนาคม พ.ศ. 2564
วัดสังวรพิมลไพบูลย์
วัดสังวรพิมลไพบูลย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 12 บ้านคลองยายจับ ตำบลบางม่วง อำเภอบางใหญ่ จังหวัดนนทบุรี
วัดสังวรพิมลไพบูลย์ตั้งวัดเมื่อ พ.ศ. 2404 แต่ว่าน่าจะสร้างมาตั้งแต่สมัยกรุงศรีอยุธยา ไม่ปรากฏว่าใครเป็นผู้สร้างและบริจาคที่ดินให้สร้างวัด เดิมชื่อว่า วัดขนุน ชาวบ้านเรียกกันว่า วัดใน และต่อมาเปลี่ยนชื่อใหม่ว่า "วัดสังวรพิมลไพบูลย์" ในสมัยพระครูนนทวุฒาจารย์ (อดีตเจ้าอาวาส) เพื่อให้สอดคล้องกับปากคลองบางม่วงที่มีวัดอัมพวันหรือวัดนอกตั้งอยู่ โดยสมเด็จพระวันรัต วัดพระเชตุพนวิมลมังคลาราม เป็นผู้เปลี่ยนให้ เพราะบ้านเกิดของท่านอยู่ในคลองบางม่วง วัดได้รับพระราชทานวิสุงคามสีมาเมื่อ 31 กรกฎาคม พ.ศ. 2493
อาคารเสนาสนะในวัด ได้แก่ อุโบสถ สร้างเมื่อ พ.ศ. 2493 ภายในประดิษฐานพระประธานปางมารวิชัยซึ่งสร้างเมื่อ พ.ศ. 2503 ศาลาการเปรียญ สร้างเมื่อ พ.ศ. 2549 เป็นอาคารคอนกรีตเสริมเหล็กทรงไทย 2 ชั้น ภายในมีพระประธานปางมารวิชัยซึ่งสร้างเมื่อ พ.ศ. 2542 หอสวดมนต์ สร้างเมื่อ พ.ศ. 2502 เป็นอาคารไม้ กุฏิสงฆ์ เป็นอาคารครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2542 เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุอื่นของวัด ได้แก่ พระนอน เจดีย์ และรูปหล่อหลวงปู่เหยียบ (อดีตเจ้าอาวาส)
วัดวชิรคาม
วัดวชิรคาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านท้ายหาด (วชิรคาม) ตำบลท้ายหาด อำเภอเมืองสมุทรสงคราม จังหวัดสมุทรสงคราม ปัจจุบันพระอธิการสมบูรณ์ กิตฺติสาโร ดำรงตำแหน่งเจ้าอาวาส
วัดวชิรคามเป็นวัดโบราณเก่าแก่ ไม่ทราบว่าใครเป็นผู้สร้าง มีข้อมูลตั้งวัดในปี พ.ศ. 2300 เดิมเรียกกันว่า วัดบางนางจีนใน ต่อมาเปลี่ยนเป็น วัดใหม่ชีรคาม แล้วเปลี่ยนมาเป็น "วัดวชิรคาม" วัดได้รับพระราชทานวิสุงคามสีมาเมื่อวันที่ 14 มกราคม พ.ศ. 2484 สิ่งก่อสร้างที่ยังเหลือที่พอจะสันนิษฐานได้ว่าเป็นวัดโบราณคือ อุโบสถหลังเก่า ก่อด้วยอิฐมอญแบบเก่า หน้าอิฐเจาะชนิด 8 รู และ 12 รู ปัจจุบันได้ทรุดโทรมลงมาก ทางวัดจึงได้สร้างอุโบสถหลังใหม่ซึ่งงดงามมาก สร้างเมื่อ พ.ศ. 2482 สิ่งสำคัญของวัดคือ พระพุทธรูปศักดิ์สิทธิ์ที่มีชื่อว่า "พระพุทธพิชัยสงคราม" จากเชียงตุงประดิษฐานอยู่ที่วิหารเล็ก ๆ หน้าอุโบสถ
วัดเสาธงกลาง
วัดเสาธงกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางเสาธง ตำบลบางเสาธง อำเภอบางเสาธง จังหวัดสมุทรปราการ ที่ดินตั้งวัดมีเนื้อที่ 54 ไร่ 1 งาน 20 ตารางวา อาณาเขตทิศตะวันออกติดต่อกับคลองบางเสาธง ทิศใต้และทิศตะวันตกติดต่อกับคลองชวดลาน
วัดเสาธงกลางสร้างเมื่อประมาณ พ.ศ. 2427 โดยนายปื้นได้ซื้อที่ดินประมาณ 20 ไร่ บริจาคให้เป็นที่สร้างวัด ต่อมานางสาวมุ้ยถวายที่ดินเพิ่มเติมให้วัด 2 ไร่ 2 งาน นายเสงี่ยมและนางฟัก อ่ำชิต ถวายอีก 9 ไร่ 1 งาน 18 ตารางวา และนางเน้ย มียิ้ม ขายและถวายให้วัดรวม 20 ไร่ เดิมวัดมีชื่อว่า วัดราษฎร์สโมสร เมื่อมีการบูรณปฏิสังขรณ์ชาวบ้านก็เรียกว่า วัดคลองเสาธง และเนื่องจากมีอีกวัดหนึ่งตั้งอยู่ไม่ไกลกันนักคือวัดเสาธงนอก จึงเรียกวัดนี้ว่า "วัดเสาธงกลาง" วัดได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2437 และได้ผูกพัทธสีมาเมื่อ พ.ศ. 2437 ด้านการศึกษา ทางวัดได้เปิดสอนพระปริยัติธรรมตั้งแต่ปี พ.ศ. 2476 และได้เปิดสอนเด็กเล็กก่อนเกณฑ์ตั้งแต่ปี พ.ศ. 2517 นอกจากนั้นยังให้ทางราชการสร้างโรงเรียนวัดเสาธงกลางขึ้นในวัด สอนระดับประถมศึกษาและมัธยมศึกษา ให้สถานที่สร้างสถานีอนามัย จัดให้มีที่อ่านหนังสือประจำหมู่บ้าน และตั้งหน่วยอบรมประจำตำบลขึ้นภายในวัด
วัดมีปูชนียวัตถุคือ "หลวงพ่อขาว" เป็นพระประธานในอุโบสถหลังเก่า สร้างในสมัยสุโขทัย ปางมารวิชัย หน้าตักกว้าง 2.30 เมตร เป็นพระศักดิ์สิทธิ์โบราณที่ประชาชนทั่วไปเคารพนับถือ วัดมีการจัดงานประจำปี ปิดทองหลวงพ่อขาว ในวันขึ้น 10 ค่ำ 11 ค่ำ เดือน 3 ของทุกปี
วัดนางวัง
วัดนางวัง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลอัมพวา อำเภออัมพวา จังหวัดสมุทรสงคราม ปัจจุบันมีพระครูบวรธรรมธัช (ธงชัย) เป็นเจ้าอาวาส
วัดนางวังตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อ พ.ศ. 2496 ไม่ทราบว่าใครเป็นผู้สร้าง เดิมเรียกว่า วัดเพชรน้อยนางวัง หรือ วัดยายวัง จนกระทั่งเมื่อ พ.ศ. 2460 สมเด็จพระมหาสมณเจ้า กรมพระยาวชิรญาณวโรรส ทรงให้ตัดคำว่า "เพชรน้อย" ออก ให้เรียกว่า "วัดนางวัง" สันนิษฐานกันว่า ชาววังได้มาสร้างหรือปฏิสังขรณ์ไว้ เพราะตัววัดตั้งอยู่ไม่ไกลจากพระตำหนักที่ประสูติของพระบาทสมเด็จพระพุทธเลิศหล้านภาลัย
พื้นที่ส่วนใหญ่ของวัดถูกกระแสน้ำกัดเซาะจนพังทลายไปมาก พื้นที่จริงกับโฉนดของวัดจึงไม่ตรงกัน อุโบสถก็ถูกกระแสน้ำเซาะพังลงน้ำไปสองหลังแล้ว ปัจจุบันอุโบสถหลังที่สามสร้างเมื่อ พ.ศ. 2500 และเมื่อ พ.ศ. 2511 สมเด็จพระอริยวงศาคตญาณ (ปุ่น ปุณฺณสิริ) เสด็จมายกช่อฟ้าอุโบสถหลังที่สามนี้ด้วย ภายในพระอุโบสถมีพระประธาน พระสารีบุตร พระโมคคัลลานะ ซึ่งเป็นฝีพระหัตถ์ของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
ปูชนียวัตถุของวัด ได้แก่ พระพุทธรูปศิลาแดงปางมารวิชัย หน้าตักกว้าง 40 นิ้ว ชาวบ้านเรียกกันว่า "หลวงพ่อแดง" เป็นพระพุทธรูปเก่าแก่คู่มากับวัด เป็นพระประธานในอุโบสถหลังแรก พระประธานในอุโบสถหลังปัจจุบัน หน้าตักกว้าง 42 นิ้ว สร้างในสมัยพระบาทสมเด็จพระจุลจอมเกล้าเจ้าอยู่หัวเมื่อสร้างอุโบสถหลังที่ 2 ห่างจากอุโบสถหลังแรกประมาณ 100 ปี ผนังอุโบสถมีภาพเขียนสวยงาม เป็นรูปพระอาทิตย์กับพระจันทร์คู่กัน รูปพระอาทิตย์ชิงดวง มีนัยว่าเป็นตรารูปประจำตระกูลบุนนาค จึงสันนิษฐานว่าผู้สร้างโบสถ์หลังที่สองคงเป็นสมาชิกตระกูลบุนนาค วัดยังมีพระศรีอริยเมตไตรยทรงเครื่อง เคยอาราธนานำไปแห่รอบตลาดอัมพวาเพื่อให้ประชาชนสักการะทุก ๆ ปี ปัจจุบันได้ยกเลิกประเพณีนี้ไปแล้ว และมีธรรมาสน์บุษบกของเก่า ปัจจุบันชำรุดทรุดโทรมมาก
เทศบาลตำบลเกษไชโย
เทศบาลตำบลเกษไชโย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลไชโย ในอำเภอไชโย จังหวัดอ่างทอง ซึ่งเป็นที่ตั้งของวัดไชโยวรวิหาร เดิมมีฐานะเป็นสุขาภิบาลเกษไชโยที่จัดตั้งขึ้นใน พ.ศ. 2506 ก่อนที่ต่อมาจะยกฐานะขึ้นเป็นเทศบาลตำบลใน พ.ศ. 2542 ใน พ.ศ. 2564 เขตเทศบาลตำบลเกษไชโยมีประชากรทั้งหมด 2,765 คน
ต่อมาในวันที่ 1 กรกฎาคม พ.ศ. 2547 สภาตำบลไชโยได้ยุบรวมกับพื้นที่เทศบาลตำบลเกษไชโย เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับเทศบาลตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน จึงรับพื้นที่สภาตำบลไชโยมาทั้งหมด 5.749 ตารางกิโลเมตร จากพื้นที่สุขาภิบาลเดิมมีพื้นที่ 0.750 ตารางกิโลเมตร ปัจจุบันจึงมีพื้นที่รับผิดชอบทั้งหมด 6.499 ตารางกิโลเมตร
เทศบาลตำบลเกษไชโยเป็นที่ตั้งของวัดสำคัญในจังหวัดอ่างทอง ได้แก่ วัดไชโยวรวิหาร เดิมเป็นวัดราษฏร์โบราณ ซึ่งต่อมาในสมัยรัชกาลที่ 4 สมเด็จพระพุฒาจารย์ (โต พฺรหฺมรํสี) แห่งวัดระฆังโฆสิตาราม ได้สร้างพระพุทธรูปปางสมาธิองค์ใหญ่เป็นปูนขาวไม่ปิดทองไว้กลางแจ้ง ณ วัดแห่งนี้ ในสมัยรัชกาลที่ 5 พระองค์ได้เสด็จมานมัสการและโปรดเกล้าฯ ให้ปฏิสังขรณ์วัดไชโยใน พ.ศ. 2430 สภาพสังคมมีโรงเรียนทั้งหมดสองแห่งและมีโรงพยาบาลหนึ่งแห่ง คือ โรงพยาบาลไชโย
แมงมุมแล้วไง ข้องใจเหรอคะ
แมงมุมแล้วไง ข้องใจเหรอคะ  เป็นซีรีส์ไลต์โนเวลญี่ปุ่น เขียนเรื่องโดยโอกินะ บาบะ วาดภาพประกอบโดยสึกาสะ คิริว เป็นเรื่องราวเกี่ยวเด็กสาวที่เกิดใหม่เป็นแมงมุมในดันเจี้ยนและพยายามดิ้นรนเอาตัวรอด ได้รับการดัดแปลงเป็นมังงะ และได้รับการดัดแปลงเป็นซีรีส์อนิเมะโทรทัศน์โดยสตูดิโอ Millepensee เริ่มออกอากาศในเดือนมกราคม พ.ศ. 2564
มะเร็งกระดูกอีวิง
ร่องทอร์นาโด
ร่องทอร์นาโด  เป็นพื้นที่ที่กำหนดขึ้นอย่างคร่าว ๆ ในบริเวณตอนกลางของสหรัฐ เนื่องจากบริเวณนี้มีการก่อตัวของทอร์นาโดอยู่บ่อยครั้ง มีการใช้ศัพท์นี้เป็นครั้งแรกเมื่อ ค.ศ. 1952 เพื่อใช้เป็นหัวข้องานวิจัยที่ศึกษาสภาพอากาศที่รุนแรงในพื้นที่เท็กซัส ลุยเซียนา โอคลาโฮมา แคนซัส เซาท์ดาโคตา ไอโอวา และเนแบรสกา นักภูมิอากาศวิทยาได้จำแนกความถี่ของทอร์นาโดในบางพื้นที่ และนักล่าพายุก็มักจะมาล่าทอร์นาโดบริเวณเกรตเพลนส์
ถึงแม้จะยังไม่มีการกำหนดขอบเขตที่ชัดเจนอย่างเป็นทางการ แต่ร่องทอร์นาโดหลักจะเริ่มตั้งแต่รัฐเท็กซัสผ่านขึ้นไปทางโอคลาโฮมา แคนซัส เนแบรสกา และเซาท์ดาโคตา แต่บางครั้งรัฐรอบข้างอย่างมินนิโซตา วิสคอนซิน อิลลินอยส์ อินดีแอนา มิสซูรี นอร์ทดาโคตา และโอไฮโอก็ถูกรวมอยู่ในร่องทอร์นาโดด้วยเช่นกัน นอกจากนี้งานวิจัยยังแสดงให้เห็นว่าบ่อยครั้งพายุทอร์นาโดสามารถก่อตัวขึ้นทางตอนเหนือของร่องทอร์นาโดซึ่งขึ้นไปถึงบริเวณที่ราบแพรรีแคนาดาด้วย
ที่มาของศัพท์.
ศัพท์ "ร่องทอร์นาโด" ถูกใช้เป็นครั้งแรกใน ค.ศ. 1952 โดยนักอุตุนิยมวิทยาของกองทัพอากาศสหรัฐนามว่า พันตรี เออร์เนสต์ เจ. ฟอว์บุช (ค.ศ. 1915–1982) และร้อยเอก รอเบิร์ต ซี. มิลเลอร์ (ค.ศ. 1920–1998) โดยใช้เป็นหัวข้องานวิจัย เพื่อศึกษาสภาพอากาศที่รุนแรงในพื้นที่บางส่วนของเท็กซัสและโอคลาโฮมา
ตัวเลขนี้รายงานโดยศูนย์ข้อมูลภูมิอากาศแห่งชาติสหรัฐ โดยเป็นข้อมูลในช่วงเวลาระหว่าง ค.ศ. 1991 ถึง 2010 โดยแสดงชื่อรัฐ 17 รัฐที่มีอัตราการเกิดพายุเฉลี่ยมากที่สุดต่อพื้นที่ 10,000 ตารางไมล์ (25,899.9 ตารางกิโลเมตร) ต่อปี
วัดสุธรรมวดี
วัดสุธรรมวดี หรือ วัดมอญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร
วัดสุธรรมวดีตั้งวัดเมื่อวันที่ 24 มกราคม พ.ศ. 2535
ตึกพระปริยัติธรรมสุธรรมวดีภายในวัดเป็นโรงเรียนสอนพระและเด็กนักเรียนที่ต้องการหาความรู้ไม่ว่าจะเป็นชาวมอญ เขมร และเชื้อสายอื่น ๆ ที่ไม่มีกำลังทรัพย์ วัดนี้มักมีประชาชนมาทำบุญตลอดเวลาโดยเฉพาะวันหยุด วันเสาร์ และวันอาทิตย์ ส่วนมากจะเป็นชาวมอญ มีการดำรงรักษาประเพณีของชาวมอญไม่ว่าจะเป็นประเพณีปีใหม่ ประเพณีเปิงสงกรานต์ ฟังเทศน์ การทำบุญกัดทอน (ทอดกฐิน) การทำบุญข้าวยาคู เป็นต้น
ในปี พ.ศ. 2560 วัดมีการจัดงานพิธีประชุมเพลิงพระภิกษุมอญ 2 รูป ได้แก่ หลวงพ่อพระครูปลัดสมจิตร อุตตโม และหลวงพ่อประเสริฐ เอกวัณโณ ซึ่งเป็นพระภิกษุที่ชาวมอญศรัทธาเลื่อมใส โดยใช้เวลาสร้างปราสาทตั้งศพ 4 เดือนทั้งกลางวันและกลางคืน ใช้ช่าง 10 คนพร้อมกับชาวมอญที่ศรัทธาอีกจำนวนมาก และประชุมเพลิงในวันที่ 2 มกราคม พ.ศ. 2562 มีชาวมอญมาร่วมจากทุกสารทิศ ส่วนใหญ่เป็นแรงงานในภาคกลางและภาคตะวันออกของไทย พุทธศาสนิกชนชาวมอญนิยมไปงานศพมากกว่าที่จะไปงานทอดกฐิน เพราะการเผาศพพระเกจิอาจารย์มอญถือเป็นมหากาลทานซึ่งเป็นทานที่ใหญ่กว่า
ปราสาทมอญที่สร้างไว้เพื่อเผาปราสาทตั้งศพและโลงไปด้วยกัน เป็นโครงสร้างทำจากไม้ ประดับประดาด้วยกระดาษระบายสีและประดับไฟอย่างสวยงาม บนปราสาทมีชิงช้าไกวสำหรับนำร่างภิกษุจากโลงใส่ลงภายในซึ่งมีลักษณะเป็นตะแกรง
สัญญาอนุญาตเอ็มไอที
สัญญาอนุญาต MIT
เกิดชาตินี้พี่ต้องเทพ
เกิดชาตินี้พี่ต้องเทพ  เป็นซีรีส์ไลต์โนเวลเขียนโดย เป็นเรื่องราวเกี่ยวกับชายผู้ไร้งานทำและสิ้นหวังซึ่งไปเกิดใหม่ในโลกแฟนตาซีโดยยังมีความทรงจำจากชาติก่อน จึงตั้งใจจะใช้ชีวิตอย่างไม่เสียใจอีก นิยายดั้งเดิมเผยแพร่ทางเว็บไซต์นิยายออนไลน์ โชเสตสึกะ นิ นาโร ตั้งแต่วันที่ 22 พฤศจิกายน พ.ศ. 2555 ในปีถัดมาได้มีการประกาศว่าซีรีส์นิยายจะได้รับการตีพิมพ์เป็นหนังสือในเครือ MF Books ของสำนักพิมพ์ Media Factory โดยภาพประกอบวาดโดยผู้มีชื่อผู้ใช้ในเว็บไซต์พิซิฟว่า
"เกิดชาตินี้พี่ต้องเทพ" ได้รับการดัดแปลงเป็นมังงะโดยยุกะ ฟูจิกาวะ เริ่มตีพิมพ์ในนิตยสาร "Monthly Comic Flapper" ฉบับเดือนมิถุนายน พ.ศ. 2557 ได้รับการดัดแปลงเป็นซีรีส์อนิเมะโทรทัศน์โดยสตูดิโอไบด์ เริ่มออกอากาศในเดือนมกราคม พ.ศ. 2564
ซีรีส์อนิเมะสร้างโดยสตูดิโอไบด์ มีทั้งหมด 23 ตอน แบ่งการออกอากาศเป็น 2 ช่วง โดยครึ่งแรกมี 11 ตอน ออกอากาศตั้งแต่วันที่ 10 มกราคม ถึงวันที่ 21 มีนาคม พ.ศ. 2564 ครึ่งหลังมี 12 ตอน ออกอากาศตั้งแต่วันที่ 3 ตุลาคม ถึงวันที่ 19 ธันวาคม พ.ศ. 2564 โดยมิวส์ คอมมิวนิเคชันได้รับลิขสิทธิ์ในเอเชียตะวันออกเฉียงใต้และเอเชียใต้ และได้เผยแพร่อนิเมะบนช่องยูทูบ Muse Thailand ,อ้ายฉีอี้ และ WeTV
วัดเกาะสุวรรณาราม
วัดเกาะสุวรรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองถนน เขตสายไหม กรุงเทพมหานคร
วัดเกาะสุวรรณารามสร้างประมาณ พ.ศ. 2420 ในสมัยพระบาทสมเด็จพระจุลจอมเกล้าเจ้าอยู่หัว เดิมบริเวณนี้เป็นที่ราบลุ่ม ล้อมรอบด้วยลำคลองและทุ่งนา พระครูพร พุทธสโร มาปักกลด ณ บริเวณนี้ ชาวบ้านจึงได้ร่วมใจกันนิมนต์พระครูพรให้เป็นผู้นำในการสร้างวัดและอุโบสถ และขอพระราชทานวิสุงคามสีมาเมื่อ พ.ศ. 2420 เจ้าของที่ดินชื่อว่า "เกาะ" ซึ่งเป็นชาวไทยเชื้อสายมอญ ได้รวบรวมที่ดินกับญาติพี่น้องถวายที่ดิน 13 ไร่ เพื่อสร้างวัด ชาวบ้านเรียกชื่อวัดว่า วัดออเกาะ ต่อมาเปลี่ยนชื่อมาเป็น "วัดเกาะสุวรรณาราม" หลังจากนั้นคุณสินและคุณผุด รุ่งแกร ได้ถวายที่ดินข้างวัดจำนวน 4 ไร่ และผู้มีจิตศรัทธาได้รวบรวมที่ดินซึ่งเป็นที่ทำนา 1 แปลง ถวายแก่วัด วัดได้รับพระราชทานวิสุงคามสีมาครั้งหลังเมื่อวันที่ 24 มิถุนายน พ.ศ. 2541
ปัจจุบันสภาพบริเวณวัดเป็นถนน หมู่บ้าน อาคารพาณิชย์ ภายในวัดมีสิ่งปลูกสร้างใหม่ เช่น อุโบสถ 2 ชั้น ซึ่งสร้างขึ้นแทนพระอุโบสถหลังเก่าที่ชำรุด ศาลาการเปรียญ กุฏิสงฆ์ วิหาร หอระฆัง ฌาปนสถานไร้ควัน ศาลาบำเพ็ญศพ และซุ้มประตูเป็นต้น
วัดมีวัตถุมงคลสร้างโดยพระอาจารย์แม้น อัคคจิตโต เช่น ผ้ายันต์ ที่โด่งดังคือ ยันต์พระเจ้า 5 พระองค์ ท่านมักจะลงอักขระหลายตัวจนเต็มพื้นที่ โดดเด่นทางด้านเมตตามหานิยมเป็นพิเศษ
อำเภออัยน์
อัยน์  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 22,051 คน
อำเภออัฏฏ็อลห์
อัฏฏ็อลห์  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 9,404 คน
ขนมถังแตก
ขนมถังแตก เป็นขนมไทยอย่างหนึ่ง ลักษณะคล้ายแพนเค้กที่มีลักษณะคล้ายขนมเบื้อง แต่มีขนาดใหญ่กว่าและนุ่มกว่าขนมเบื้อง ขนมถังแตกเป็นอาหารว่างที่เป็นเอกลักษณ์ของไทยในงานวัด เมื่อก่อนคนทั่วไปจะหาได้ตามงานวัดเท่านั้น ปัจจุบันสามารถหาซื้อได้ตามตลาดท้องถิ่นหรือริมถนน
ขนมถังแตกทำจากแป้งข้าวเจ้าและกะทิ (บางสูตรอาจผสมไข่) ราดด้วยมะพร้าวขูด น้ำตาล และงา บางครั้งก็อาจประกอบด้วยเครื่องโรยหน้าชนิดอื่น เช่น เนื้อหวาน กระเทียม พริกไทย นอกจากนี้ยังมีสูตรที่ใส่น้ำใบเตยเพื่อให้มีสีเขียวและมีกลิ่นหอม
อำเภออัรเราเฎาะฮ์
อัรเราเฎาะฮ์  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 27,371 คน
บีออฟยู
บีออฟยู (อังกฤษ: B Of You หรือ B.O.Y ; เกาหลี: 비오브유) เป็นกลุ่มบอยแบนด์สัญชาติเกาหลีใต้ สังกัดค่าย Music Works เดบิวท์เมื่อวันที่ 07 มกราคม ค.ศ. 2020 กับอัลบั้ม Phase 1 : You ด้วยซิงเกิลโปรโมท ‘My Angel’ ประกอบด้วยสมาชิกทั้งหมด 2 คน คือ กุกฮอน และ ยูบิน ชื่อวงมีความหมาย 2 แบบ คือ Best Of You ที่แปลว่าดีที่สุดสำหรับคุณ และอีกแบบคือ Both Of You ที่แปลว่ากุกฮอนและยูบิน หรือ กุกฮอนกับยูบินและแฟนคลับ ในอดีตกุกฮอนและยูบินเป็นสมาชิกวง Myteen ปัจจุบันสิ้นสุดการทำกิจกรรมไปแล้ว กุกฮอนและยูบินเคยได้ไปร่วมเข้าแข่งขันในรายการ Producex101 หลังจากนั้นทางค่ายจึงได้จัดตั้งวงนี้ขึ้นมา มีชื่อแฟนคลับว่า Meet You (มีทยู) และได้ยุติกิจกรรมวงในวันที่ 30 เมษายน ค.ศ. 2021
ก่อนเดบิวท์.
ยูบินเคยเข้าแข่งขันในรายการประกวดร้องเพลง Superstar K6 ในปี 2014 ได้อันดับ TOP4
และหลังจากได้เข้าเซ็นสัญญากับค่าย Music Works ยูบินได้เดบิวท์เดี่ยว โดยได้ปล่อยซิงเกิล ‘뼛속까지 너야 (You To The Bone)’ ในวันที่ 30 พฤษภาคม 2016
2017: Myteen และ Mixnine.
กุกฮอนและยูบินได้เปิดตัวในฐานะสมาชิกวง Myteen เดบิวท์วันที่ 26 กรกฎาคม 2017 กับอัลบั้ม MYTEEN GO! ด้วยซิงเกิลโปรโมท ‘Amazing’ ตำแหน่งนักร้องนำทั้งคู่ &lt;br&gt;
โดยก่อนหน้านี้มีการถ่ายทำรายการเรียลลิตี้ชื่อว่า Myteen go สามารถรับชมได้ทางช่องยูทูปของ Myteen
เดือนตุลาคม 2017 กุกฮอนและสมาชิกอีก 2 คนได้เข้าร่วมแข่งขันรายการเซอร์ไวเวิล Mixnine ของค่าย YG entertainment โดยได้อยู่ในทีมเดบิวท์ในรอบเพลง ‘Just Dance’ &lt;br&gt;
การแข่งขันรอบแรก Position Battle กุกฮอนได้ร่วมแสดงในเพลง It's okay (BTOB) &lt;br&gt;
การแข่งขันรอบที่สอง Formation Battle กุกฮอนได้ร่วมแสดงในเพลง Ringa linga (Taeyang) &lt;br&gt;
การแข่งขันรอบสุดท้าย Digital Song Battle กุกฮอนได้ร่วมแสดงในเพลง Super Freak (prod. Future bounce) &lt;br&gt;
และจบรายการโดยกุกฮอนได้อันดับที่ 18 ในรอบไฟนอล
2018: Myteen.
วันที่ 10 กรกฎาคม 2018 Myteen ได้ปล่อยอัลบั้มที่ 2 FUZZLE ด้วยซิงเกิลโปรโมท ‘She Bad’
วันที่ 24 ตุลาคม 2018 Myteen เดบิวท์ที่ญี่ปุ่นด้วยซิงเกิล 'She bad (เวอร์ชันญี่ปุ่น)'
วันที่ 26 ตุลาคม 2018 กุกฮอนได้รับตำแหน่งเป็นหัวหน้าวงของ Myteen
2019: Producex101.
มีนาคม 2019 กุกฮอนและยูบินได้เปิดตัวว่าเป็นผู้เข้าแข่งขันในรายการเซอร์ไวเวิล Producex101 โดยในสัปดาห์ของการคัดเกรด กุกฮอนและยูบินแสดงเพลง Spring day (BTS) และเพลง G.O. (TroyBoi) ได้เกรด A ทั้งคู่
กุกฮอน.
การแข่งขันรอบแรก Group Battle กุกฮอนได้ร่วมแสดงในเพลง Girls Girls Girls (Got7) ตำแหน่งหัวหน้าวงและร้องหลัก &lt;br&gt;
การแข่งขันรอบที่สอง Position Battle กุกฮอนได้ร่วมแสดงในเพลง Beliver (Imagine Dragons) ตำแหน่งเซ็นเตอร์โพสิชั่นเต้น &lt;br&gt;
การแข่งขันรอบที่สาม Concept Evalution กุกฮอนได้ร่วมแสดงในเพลง Move ตำแหน่งร้องหลัก &lt;br&gt;
และกุกฮอนถูกคัดออกโดยได้ที่ 21 จากการจัดอันดับครั้งที่ 3
ยูบิน.
การแข่งขันรอบแรก Group Battle ยูบินได้ร่วมแสดงในเพลง Lullaby (Got7) ตำแหน่งร้องหลัก &lt;br&gt;
การแข่งขันรอบที่สอง Position Battle ยูบินได้ร่วมแสดงในเพลง Day by day (Wannaone) ตำแหน่งเซ็นเตอร์โพสิชั่นร้อง &lt;br&gt;
การแข่งขันรอบที่สาม Concept Evalution ยูบินได้ร่วมแสดงในเพลง Super Special Girl ตำแหน่งร้องหลัก &lt;br&gt;
การแข่งขันรอบสุดท้าย Final Stage ยูบินได้ร่วมแสดงในเพลง Boyness ตำแหน่งเซ็นเตอร์และร้องหลัก &lt;br&gt;
และยูบินได้อันดับที่ 16 ในรอบไฟนอล
วันที่ 21 สิงหาคม 2019 ทางค่าย Music Works ได้ออกมาประกาศยุติกิจกรรมวง Myteen
วันที่ 24 สิงหาคม 2019 กุกฮอนและยูบินได้ปล่อยซิงเกิล ‘Blurry’ เพื่อขอบคุณแฟนคลับที่ให้กำลังใจจากการแข่งขันรายการเซอร์ไวเวิล Producex101
2020: B.O.Y..
วันที่ 07 มกราคม พ.ศ. 2020 กุกฮอนและยูบินได้เปิดตัวในฐานะสมาชิกวง B.O.Y และได้ทำกิจกรรมต่างๆในฐานะ B.O.Y มาจนถึงปัจจุบัน
2021: ยุติกิจกรรมวง B.O.Y.
วันที่ 30 เมษายน พ.ศ. 2021 ทางค่าย Music Works ออกมาประกาศยุติกิจกรรมวง B.O.Y และยูบินไม่ต่อสัญญาค่าย ต่อมากุกฮอนก็ได้ออกจากค่ายเช่นเดียวกัน
รถไฟใต้ดินหนานทง
รถไฟใต้ดินหนานทง (จีนตัวย่อ: 南通轨道交通; จีนตัวเต็ม: 南通軌道交通; อังกฤษ: Nantong Rail Transit) เป็นรถไฟใต้ดินในนครหนานทงมณฑลเจียงซู ประเทศจีน คาดว่าเปิดให้บริการครั้งแรกวันที่ พ.ศ. 2565
อีกอร์ โนวีคอฟ (นักปัญจกีฬา)
อีกอร์ โนวีคอฟ (; 19 ตุลาคม ค.ศ. 1929 – 30 สิงหาคม ค.ศ. 2007) เป็นนักปัญจกีฬาสมัยใหม่และแชมป์โอลิมปิกชาวโซเวียต เขาเข้าแข่งขันในโอลิมปิกฤดูร้อน 1956 ที่เมลเบิร์น ซึ่งเขาได้รับรางวัลเหรียญทองจากการแข่งประเภททีม (ร่วมกับอะเลคซันดร์ ทาราซอฟ และอีวาน เดรูฮิน) เขาได้รับรางวัลเหรียญเงินในการแข่งโอลิมปิกฤดูร้อน 1960 ที่โรม และเข้าแข่งขันในโอลิมปิกฤดูร้อน 1964 ที่โตเกียว ซึ่งเขาได้รับรางวัลเหรียญทองจากการแข่งประเภททีม (ร่วมกับอัลเบิร์ต โมเกเยฟ และวิกเตอร์ มีเนเยฟ) และเหรียญเงินในการแข่งประเภทบุคคล
หลังจากออกจากการแข่ง โนวีคอฟได้ทำงานในฐานะผู้ฝึกสอนและผู้ดูแลปัญจกีฬาสมัยใหม่ นอกจากนี้ ระหว่างปี ค.ศ. 1977 ถึง 1991 เขาได้เป็นประธานสหพันธ์ปัญจกีฬาสมัยใหม่ของสหภาพโซเวียต และตั้งแต่ปี ค.ศ. 1988 ถึง 1992 เขาได้เป็นประธานของสหภาพปัญจกีฬาสมัยใหม่นานาชาติ
Igor Novikov (pentathlete)
เพอร์เพิลฮาร์ต
เพอร์เพิลฮาร์ต  เป็นเครื่องอิสริยาภรณ์ทางทหารของสหรัฐที่ปูนบำเหน็จในนามของประธานาธิบดีให้แก่ผู้ที่ได้รับบาดเจ็บหรือเสียชีวิตในขณะปฏิบัติหน้าที่ทั้งในและภายหลังจากวันที่ 5 เมษายน ค.ศ. 1917 กับกองทัพสหรัฐ เมื่อนับรวมกับแบดจ์ออฟมิลิเทรีเมริต (ซึ่งมีรูปหัวใจที่ทำด้วยผ้าสีม่วง) ที่มีมาก่อน เพอร์เพิลฮาร์ตเป็นรางวัลปูนบำเหน็จแก่ทหารที่เก่าแก่ที่สุดที่ยังคงมอบให้แก่สมาชิกกองทัพสหรัฐ รางวัลปูนบำเหน็จเพียงรางวัลเดียวก่อนหน้านี้คือฟิเดลิตีมิแดเลียนซึ่งปัจจุบันไม่มีแล้ว หอเกียรติยศเพอร์เพิลฮาร์ตแห่งชาติตั้งอยู่ที่นิววินด์เซอร์ รัฐนิวยอร์ก